મોરબી નગરપાલિકામાં ઉનાળાના પ્રારંભે જ મહિલાઓના ટોળા પાણી માટેની પોકાર કરતા હોય તેવા દ્રશ્યો સામાન્ય બની ગયા હતા અનેક વિસ્તારની મહિલાઓ પીવાનું પાણી આવતું ના હોય તેવી ફરિયાદો લઈને કચેરી દોડી ગઈ હતી જોકે તાજેતરમાં પાલિકા દ્વારા કોઈ પણ જાહેરાત વિના જ એકાંતરા પાણી કાપ લાગુ કરી દેવાયો છે શહેરના દરબાર ગઢ, ખત્રીવાડ, ભવાની ચોક સહિતના વિસ્તારો ઉપરાંત શનાળા રોડ પરની સોસાયટીઓમાં પણ એકાંતરા પાણીકાપ લગાવી દેવાયો છે અને ઉનાળામાં એકાંતરા પાણી મળવાથી મિહલાઓમાં રોષ ભભૂકી ઉઠ્યો છે જયારે બીજી તરફ મચ્છુ ૨ ડેમમાં પુરતો જળજથ્થો ઉપલબ્ધ હોવા છતાં પાણીકાપ અંગે પાલિકા પ્રમુખ કેતનભાઈ વિલપરા સાથે વાતચીત કરતા તેમને જણાવ્યું હતું કે મચ્છુ ૨ ડેમમાં પુરતો પાણીનો જથ્થો છે જોકે નગરપાલિકા ઉપરાંત પાણી પુરવઠા બોર્ડથી વિતરણ કરાતા વિસ્તારમાં પાણીની કટોકટી ના સર્જાય તેથી આ નિર્ણય લેવામાં આવ્યો છે.